Kuća porodice Gradaščević
<s>Kuća porodice Gradaščević nalazi se u Gradačcu, Bosna i Hercegovina i sagrađena je u osmanskom periodu.</s><s>Komisija za očuvanje nacionalnih spomenika na sjednici održanoj od 6. do 10. jula 2004. godine je donijela odluku da se kuća proglasi za nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović (predsjedavajuća), Dubravko Lovrenović (predsjedavajući), Ljiljana Ševo i Tina Wik.</s>

<s>Historija 
Kada je granica Osmanskog carstva utvrđena na Savi (definitivno odredbama Beogradskog mira 1739. godine), u Gradačcu je izgrađena tvrđava i formirana kapetanija 
Fermanom sultana, kapetani su birani iz ugledne porodice Gradaščevića.</s><s>Posljednji kapetan Gradačca bio je Husein-kapetan Gradaščević, u narodu poznat pod nazivom “Zmaj od Bosne”.</s>

<s>Opis 
Kuća Gradaščevića podignuta je 1786. godine i u arhitektonskom smislu pripada tipu bosanskih kuća.</s><s>Nalazi se nedaleko od poznate gradačačke kule.</s><s>U toj kući još uvijek stanuju potomci iz porodice Gradaščevića.</s><s>Komfor života u ovakvoj kući bio je na visokom stepenu u odnosu na kuće siromašnijih porodica iz perioda u kojem je izgrađena.</s><s>Pojedine prostorije su izgubile autentičnost pregrađivanjem i ubacivanjem sanitarne opreme koje nije bilo do 50-ih godina prošlog stoljeća, kada su uvedene vodovodne i kanalizacione cijevi.</s>

<s>Zahvaljujući Hamdiji Kreševlakoviću kuća je 1949. stavljena pod zaštitu države.</s><s>Bila je oštećena u ratu 1992-1995, ali je obnovljena.</s><s>Kuća predstavlja primjer jedne od najbolje očuvanih bosanskih kuća iz osmanskog perioda.</s>

<s>Spoljašnost kuće je u tlocrtu 15x13 metara.</s><s>Ima prizemlje i sprat.</s><s>Do 1944. bila je opasana zidom unutar kojeg se nalazila ženska avlija.</s><s>Izvan zida se nalazio konak za muškarce, konjušnica i štala.</s>

<s>Prizemlje je građeno od kamena, a sprat od cigle.</s><s>Ima 5 soba, predsoblje i dvanhanu (dnevni boravak), sve ukrašeno rezbarijom.</s><s>U sobama se nalaze dulafi, rafe, rafice i musandre.</s><s>Kuća posjeduje biblioteku knjiga sa pečatima, uz obavezu da se nesmiju otuđiti.</s><s>Među raritetima izdvaja se mapa sa fotografijama koju je car Franjo Josip poklonio Mustaj-begu.</s>

<s>Vanjski linkovi 
 Historija Gradačca 
 Kuća Gradaščevića
 Kuća porodice Gradašćević 
 Kuća porodice Gradaščević</s>

<s>Reference</s>

<s>Nacionalni spomenici u Gradačcu
Osmanske kuće u Bosni i Hercegovini‎</s>

